Berlingske Tidende, 1763-02-11
Med disse Skibe har man og Bekræftning paa at adskillige andre Skibe af denne Escadre deels ere undergangne, og deels blevne meget beskadigede, hvilket dog ikke Vinden og Bølgerne allene har foraarsaget, men fornemmelig Søe Ormene, hvilke have saa at sige deres Fæderne=Land i de Amerikanske Lande, af disse ere Vandgangene af Skibene, blevne nesten ganske giennemgnavede; Denne Skade kunde for den største Deel længe siden have været forekommet, naar man efter mange Patrioters for lang Tid siden givne Raad, havde overtrokket Skibene udvendig med Ceder=Planker, thi dette Træe er en dødelig Gift for alle Slags Søe=Ør me, og findes i stor Mængde i Amerika. Mandskabet paa denne Pocockske Escadre har paa deres besværlige og lange Reyse lidt meget, saa at paa Namuur allene er død over 200 Personer. Den 19de ankom Admiral Pocock tilligemed adskillige Officierer som have tient ved Expeditionen paa Cuba, her til Staden. J Gaar have begge Parlaments=Husene igjen aabnet deres Forsamlinger. Som man forsikrer, saa skal for dette indeværende Aar ikke laanes meere end 3 og en halv Million Pund Sterling, omendskiønt over 16 Millioner skal være tilbuden. De Subsidier som for dette Aar skal være bleven bevilget, skal, efter Forlydende, tilsammen bestaae i følgende: 1) Af Land-Taxten 2 Millioner Pund Sterl. 2) Af Jndkomsterne af Malt &c. 1 Million. 3) Af Producten af de ved Krigen gjorte Priser 60000 Pd. Sterl. 4) Af Producten af den sinkende Fond 2 Millioner. 5) De ovenmældte 3 og en halv Millioner; og 6) endnu af Crediten 1 Million. Som man nu til visse veed, saa er Definitif=Freds=Tractaten endnu temmelig langt fra sin fuldkomne Slutning, og er det fornemmelig 2 Punkter som giøre Vanskeligheden derved. Endnu en tredie Punkt, som behøver Tid til Overveielse, og hvilken Kongen af Spanien skal have foreslagen, er en Articul som skulle indrykkes i Tractaten, ved hvilke de Respective Besiddelser i Tydskland, skulle garanteres. J Henseende til Roligheden i Tydskland, hvilken synes at have en stor Jndflydelse i Definitif=Tractaten, saa forsikrer man vel, at saavel det Wienske som det Preussiske Hof havde i den Henseende erklæret sig temmelig gunstig, men der ere ikke desmindre Vanskeligheder i Veyen, fra denne Side, og det saadanne, at der til at rødde dem af Veyen, behøves mere end en almindelig Erklæring om en god Beredvillighed til Fred. Fra Frankrig have vi Breve om at den 9de i denne Maaned var en Fransk Krigs Escadre, tilligemed adskillige Ostindiske Skibe, som havde 5000 Mand Tropper ind, under Commando af Græve d'Estaing som General-Capitain for disse Tropper, udseylet fra Brest og Orient, til Ostindien. Efter den naturlig ste Formodning, saavelsom efter bemældte Breves udtrykkelige Ord, er Hensigten med denne Afsendelse ingen anden, end at tage de Lande i Besiddelse, som efter den 10de Art. i Præliminairerne skal tilbagegives Frankrige i Ostindien; men da dog denne afsendte Franske Magt er noget større end man her holder for at den til bemældte Hensigt behøvedes, og vores Magt i Ostindien desuden nu ikke er den stærkeste, efter Proportion, saa fornemmer man at med det første skal ligeledes fra vores Side afsendes et Antal KrigsSkibe med et Corps Tropper til bemældte Jndien. Jmidlertid vedbliver man her med Reformeringen, og er endnu 38 Krigs=Skibe blevne aftaklede. For kort Tid siden skal her være ankommen et overmaade prægtigt Speil som en Foræring af Dronningen af Frankrige til vores Dronning.